A rendőrségnek kellett beavatkozni.

Pozitív lett a koronavírustesztje egy 28 éves szekszárdi férfinak, aki hétvégén érkezett haza Németországból, ahol egy üdülőközpontban dolgozott pincérként. Emiatt karanténba került. Viszont ahogy elterjedt a férfi környezetében, hogy fertőzött, pánik tört ki - számolt be a Bors .

A szabad sajtó nem létezhet nélküled. Támogasd a Nyugat.hu-t! Támogatom

A lap szerint hétfőn kisebb gyülekezet alakult ki a család házánál. Az egyik szomszéd szerint lincshangulat volt, meg akarták verni és elüldözni otthonából a férfit, miután kikerült a hatósági figyelmeztető felirat a házra. A család a rendőrség segítségét kérte, akik biztosították a helyszínt.

A Tolna Megyei Rendőr-főkapitányság szóvivője nem erősítette meg a lap információit, de nem is adhatnak ki ezzel kapcsolatban pontos adatokat- hívta fel a figyelmet a lap, mely szerint a rendőrség azóta 24 órás ügyeletet tart azon a környéken, ahol a férfi él, hogy megelőzzék az összetűzéseket.